Notícies - Sant Cugat arribarà als 100 agents de la Policia Local en els propers mesos\nSant Cugat arribarà als 100 agents de la Policia Local en els propers mesos\nLa Policia Local es trasllada a la nova comissaria aquest dilluns ( 1/mar/15)\nLa Policia Local augmenta la plantilla i renova la flota de vehicles ( 1/oct/14)\nLa plantilla actual és de 89 agents / Foto: Localpres\nel 1/mar/15 Anna González Societat PDF\nLa Policia Local assolirà en els propers mesos els 100 agents. Als 89 actuals, se sumaran cinc places més a través d'un concurs públic i altres sis agents en comissió de servei. L'Ajuntament ja ha iniciat els tràmits per poder ampliar la plantilla del cos de seguretat.\nLa convocatòria per a les cinc noves places de funcionari, el màxim que permet actualment la Llei de Racionalització i Sostenibilitat de l'Administració Local (LRSAL), ja està publicada i ara el ple haurà d'aprovar les bases del concurs. Està previst efectuar la selecció entre juny i juliol perquè els nous agents puguin incorporar-se a l'Institut de Seguretat Pública de Catalunya al setembre, on s'hauran de formar. D'altra banda, Sant Cugat acollirà sis agents més en comissió de servei, unes places que es publicaran d'aquí a un mes. En aquest cas, l'Ajuntament intentarà prioritzar les dones agents, com ha explicat a Cugat.cat el tinent d'alcalde de Seguretat, Francesc Carol.\nIntentarem prioritzar la presència d'agents femenins. Ens interessa augmentar les places de dones policies, ara hi ha cinc.\nL'octubre passat es van incorporar al cos sis nous agents, per reforçar les patrulles dels barris. El trasllat a la nova comissaria, permet també aquest augment de la plantilla, ja que amb ella la Policia Local gairebé dobla l'espai de la seva seu.


Andreu Cabot durant la conferència / CCCB\nBarcelonaEl 87,5% de l'energia consumida a nivell mundial prové de combustibles fòssils, principalment de petroli. Fa 200 anys que estem fent-los servir i incrementant-ne el consum. "Per sort, els combustibles fòssils s’estan acabant", afirma Cabot. Per a aquest investigador de la ICREA, l'augment de preus que anuncia la fi del petroli és la circumstància ideal per afrontar el repte energètic i obrir la porta a les alternatives de producció d'energia renovable. "Estem arribant al 'peak oil' i caldria disminuir o aturar la producció de petroli", diu l’investigador. Serà el moment, per tant, d’actuar sobre fenòmens tals com la contaminació i el canvi climàtic.


Avui celebrem la pastanaga! | Som de Mercat\nActiu 03 febr., 2022 Per Antena Local\nConills, llebres i lectors, avui esteu de sort! Avui és el dia de la pastanaga, per tant, celebrem-lo aprenent noves curiositats i receptes!\nAquest aliment prové de l'Àsia Central, per la zona d'Iran i Afganistan. Les migracions humanes la van escampar pel món, i s'han trobat llavors de pastanaga a les zones de Suïssa i Alemanya que es remunten al 2000-3000 abans de Crist! Els romans tenien la paraula pastiniaca, és possible que es referissin a la pastanaga actual. No va ser fins al segle VIII que va entrar a la península Ibèrica, importada pels musulmans. Però ara us sorprendreu: les diferents variants de pastanaga de llavors no eren com les d'ara. Eren de color porpra, i alguns les descrivien com a grogues o vermelles!\nI us preguntareu: com és que tenim pastanagues taronges ara? Doncs bé, segons diversos estudis, això ho hem d'agrair als holandesos! Al segle XVII van començar a cultivar aquesta variant per fer honor a la seva dinastia reial: els Orange.\nLa pastanaga és una gran font de vitamina A, que és essencial per al desenvolupament dels ossos i el manteniment de teixits. A més, és bona per a la vista, ja que protegeix la retina i evita l'aparició de cataractes; enforteix el cabell i les ungles i calma l'estrenyiment gràcies al fet que són una font de fibres.\nLa pastanaga és un ingredient ideal per a molts plats: en amanides, en cremes, en postres, en estofats... Avui us duem una recepta de crema de pastanaga d'allò més senzilla i deliciosa!\nPer a quatre persones, necessitarem una ceba, set pastanagues, un litre de caldo de verdures, 150 ml de nata líquida per cuinar i, per últim, sal, pebre blanc i oli d'oliva verge extra al gust.\nPrimer tallem la ceba a l'estil juliana, ben fina. Escalfem una mica d'oli d'oliva verge extra en una cassola i hi posem la ceba, a foc mitjà, durant cinc minuts. Afegim la pastanaga a la cassola i ho remenem tot un parell de minuts. Hi posem el caldo, la sal i el pebre blanc i ho portem a ebullició. Cuinem a foc mitjà durant 15 minuts aproximadament i després ho triturem i hi afegim la nata líquida. Només faltarà barrejar-ho bé i servir-ho. Tots a taula!


L’Epistolari català dels Borja – Vademècum\n18febr. 2018 2 maig 2018\n:: Epistolari català dels Borja, a cura de Miquel Batllori (†), Joan Requesens i Maria Toldrà, València: Edicions Tres i Quatre; Institut Internacional d’Estudis Borgians, 2017 (Biblioteca Borja, 7), 542 p., il. ISBN 978-84-16789-91-7. ::\nEl setè lliurament de la col·lecció “Biblioteca Borja” de l’IIEB i Tres i Quatre és un volum llargament esperat, que té al seu darrere més de seixanta anys d’història: l’epistolari dels Borja, tal com l’havia definit un dels grans especialistes en l’estudi del món borgià del segle passat, el jesuïta Miquel Batllori (1909-2003), un epistolari que s’inscriu en una tradició d’edicions de lletres borgianes que remunta a les últimes dècades del XIX i del qual ell mateix ja havia donat un tast amb l’antologia De València a Roma. Cartes triades dels Borja (1998). El volum que presentem conté l’edició crítica i anotada de les cartes escrites en català per membres de la família Borja –el papa Alexandre VI, els seus fills i alguns parents– i pels seus servidors de confiança, una col·lecció de 193 cartes i documents en català datats entre 1471 i 1504, en part autògrafs borgians, més un apèndix de 43 documents en diverses llengües.\nBatllori hi va treballar des dels anys cinquanta del segle XX fins poc abans de la seva mort. Els materials que va deixar estan dipositats en el seu fons personal de l’Arxiu de la Companyia de Jesús a Catalunya i revelen estats diversos de confecció del treball. El propòsit dels curadors de l’edició que presentem, els filòlegs Joan Requesens i Maria Toldrà, ha estat, doncs, revisar, completar i dur a bon port, actualitzant-ne el contingut amb noves aportacions documentals i bibliogràfiques imprescindibles, el projecte batllorià sobre un conjunt documental que, segons Joan Fuster, és “probablement l’epistolari català més apassionant –i divertit– dels arribats a nosaltres, al marge dels de les cancelleries medievals”.\nEl projecte editorial de Batllori és hereu d’una llarga tradició en la qual ha pesat de forma determinant la polèmica al voltant de la “llegenda negra” borgiana en la seva versió contemporània, amb episodis centrals com (a) la publicació de la biografia de Lucrècia a càrrec de Ferdinand Gregorovius, el 1874, bèstia negra de les successives reivindicacions borgianes (pensem sobretot en la magnífica edició de cartes borgianes preparada per Josep Sanchis Sivera el 1919), i (b) la descoberta de lletres privades dels Borja a l’Arxiu Secret del Vaticà a càrrec del gran historiador dels papes Ludwig von Pastor (1924), i la seva difusió posterior en edicions parcials a cura del mateix Pastor, de Maria Bellonci o de Giovanni Battista Picotti, sobretot, que certs sectors catòlics van considerar un nou atac a la memòria del pontífex. Entre els detractors i els apologetes de la figura d’Alexandre VI, Batllori se situa entre els segons, per motius nacionals i confessionals, i per una admiració confessada pel personatge com a gran estadista de l’Europa del moment, però ho fa des d’una aproximació històrica i filològica sòlida, que el duu a recollir materials ja publicats, a completar-los amb noves troballes i a llegir-los a partir d’un ampli coneixement de la bibliografia borgiana. El criteri que guia la selecció batlloriana de textos per a l’Epistolari és lingüístic i historicocultural: es tracta de presentar un conjunt de cartes procedents bàsicament de dos fons, com veurem, de contingut força homogeni i de cronologia limitada a un període breu, que reflecteix un estadi d’ús normal de la llengua catalana en diferents instàncies, naturalment subjecte als condicionaments que suposen la formació dels seus autors i el context que envolta la redacció del document, sigui un informe o una credencial elaborats segons els models estilístics de base cancelleresca de les corts on el català es feia present, sigui la carta familiar de prosa més o menys influïda pels anteriors i l’estudi de la gramàtica, en un context en què la Corona d’Aragó té un pes polític en l’escena europea i una de les institucions de poder més importants, la santa seu, és presidida per un catalanoparlant.\nLa major part de les cartes, els informes i els apunts editats en aquest Epistolari català dels Borja estan redactats en un període molt breu, entre mitjan 1493 i el final de 1494. S’hi tracten poques qüestions i molt relacionades, com a reflex que són en bona part d’iniciatives i preocupacions diàries condicionades per la personalitat d’Alexandre, que es poden resumir en la promoció dels fills del papa i les relacions polítiques amb els Reis catòlics i Nàpols arran de l’expedició francesa a Itàlia.\nA l’Epistolari es pot observar amb detall la política d’encimbellament familiar impulsada per Alexandre, particularment en relació amb els seus fills laics: Joan, duc de Gandia, i Jofré, príncep de Squillace. El cas de Joan és ben conegut. La correspondència del papa amb i sobre Joan revela un Alexandre que controla meticulosament la gestió dels afers del jove duc de Gandia, tant els econòmics com les aparicions públiques i la vida privada. Hi llegim, també, les picabaralles i justificacions d’un estol de servidors del papa prop del duc que s’acusen mútuament de mala gestió, entre els quals destaca Jaume Serra, arquebisbe d’Oristany. Menys coneguda, però paral·lela, és la política de promoció del fill petit d’Alexandre i Vannozza, Jofré, el més oblidat dels germans. Les lletres de l’Epistolari que fan referència al joveníssim príncep de Squillace i la seva dona Sança d’Aragó ens introdueixen de ple en la complexa administració d’una casa noble, marcada novament pels enfrontaments entre els servidors dels prínceps. La resta dels fills d’Alexandre ocupen un lloc secundari en aquest Epistolari. Cèsar hi apareix primer amb una carrera eclesiàstica ben assentada, tot just creat cardenal, i reapareix en una carta tardana com a duc de Valentinès que intenta fer-se un lloc a la cort francesa. Lucrècia és, sens dubte, la gran absent. El seu nom, però, és al centre del grup de “dones papals” que envolten Alexandre, on trobem la seva amant Giulia Farnese i parentes com Adriana del Milà i Joana de Montcada, amb el canonge Francesc Gasset exercint com a teòric responsable i informador puntual del papa.\nEls esforços per promoure les carreres de Joan i Jofré sovint van lligats a les qüestions polítiques que ocupen els primers anys del pontificat d’Alexandre. Pel que fa a l’Epistolari, giren al voltant de les relacions del pontífex amb els representants de la dinastia catalanoaragonesa, els Reis catòlics i els reis de Nàpols (Ferran I i Alfons II), dictades per la pressió i finalment amenaça directa de Carles VIII de França i les seves aspiracions mal encobertes a la corona napolitana, sota el pretext d’una croada a Terra santa. L’expedició militar de Carles a Itàlia deixarà els francesos el desembre de 1494 just davant de les portes de Roma. En clau política, el bloc de documents més importants que el lector trobarà en aquest volum són els informes de Francesc Desprats, nunci pontifici davant dels Reis catòlics, a Alexandre i alguna instrucció d’aquest, uns documents sovint citats però que mai no havien estat editats en conjunt, a través dels quals assistim a les negociacions sobre temes de primera línia de la política internacional del moment.\nUn altre grup de cartes i documents ens situa en el dia a dia dels preparatius de defensa contra els francesos. Són comunicats dels responsables de les fortaleses dels Estats pontificis i dels capitans que donen suport a l’exèrcit de Ferrandino, duc de Calàbria. Hi trobem informes de capitans i comissaris pontificis sobre l’estat ruïnós dels castells, demandes de diners i vitualles, rumors sobre l’avanç dels francesos, queixes pel silenci del papa. Entre els autors hi ha familiars d’Alexandre, com Joan de Castre Pinós a Castel Sant’Angelo, el jove i malaguanyat Joan de Borja-Llançol a Spoleto, i també militars de la vella guàrdia a sou de les arques vaticanes com Bartomeu Serra, parent de l’arquebisbe d’Oristany i del mateix papa.\nAquests papers que reflecteixen l’ambient bèl·lic del moment, més els informes del nunci Desprats i les cartes rebudes per Alexandre, acompanyaven el pontífex quan, davant de la presència dels francesos a la ciutat, va fugir amb el seu seguici a Castel Sant’Angelo el gener de 1495. Al segle XVII van ser classificats i enquadernats en vuit volums i actualment es conserven a la secció Archivum Arcis de l’Arxiu Secret del Vaticà. Aquest bloc de documents constitueix una de les dues fonts principals de les quals procedeix el que avui coneixem com a Epistolari Borja. L’altra gran font és el lligall 64 de l’Arxiu Capitular de València, amb cartes i documents que pertanyien al canonge de la catedral de València Genís Fira, home de confiança d’Alexandre prop del seu fill Joan. El present volum de l’Epistolari es completa, encara, amb documents d’altres arxius i biblioteques de Barcelona, Girona, Londres, Madrid, Mòdena, València i Venècia.\nEn resum, les cartes, els informes i els apunts que formen aquest Epistolari català dels Borja constitueixen un conjunt de textos que ens permet accedir a un tipus de documentació que usualment no es conservava en les cancelleries de l’època. Són un document històric i cultural de primer ordre, una font inesgotable per als estudis lèxics. Revelen, en última instància, la forta personalitat d’Alexandre VI / Roderic de Borja, que hi actua com a cap de llinatge i cap de l’Església, dos aspectes íntimament lligats en la seva manera d’entendre la política. A través de les lletres, Alexandre exerceix un ferri control en tots dos camps, familiar i politicoeclesiàstic, que el recurs a l’escriptura autògrafa –no rar entre els prelats de l’època, però sí destacable per l’ús intensiu–, en lletres de la seva pròpia mà i en encapçalaments, subscripcions i notes a papers de tercers, subratlla en la seva dimensió més física.\n(Publicat anteriorment a Els Borja)\nEtiquetes: Borja, Epistolaris\nAnterior Quan el temps literari va irrompre en el temps històric d’Empúries\nSegüent Pomell de goigs del Jardí de Maria de Narcís Camós (1657): Nostra Senyora de Port


Roda d’homes contra la violència de gènere – Força Lleida Club Esportiu\nRoda d’homes contra la violència de gènere\nInici/Actualitat/Notícies/Roda d’homes contra la violència de gènere\nEn el marc del partit de divendres entre l’Actel Força Lleida i el Breogan de Lugo el Barris Nord viurà un acte contra la violència de gènere i, alhora, un gest a favor de l’esport pacífic i no violent organitzada per l’associació Homes Igualitaris-Lleida i l’Associació LIKA.\nLa “Roda d’homes contra la violència de gènere” consistirà en que els jugadors dels dos equips facin un cercle al centre del camp de joc agafats de les mans, al voltant d’un llaç blanc mentre es llegeix un manifest que el públic també tindrà als seus seients o trobarà repartit per l’equipament esportiu.\nLIKA és una entitat sense ànim de lucre creada per Joves Agents de Prevenció de relacions abusives que vam ser formades i formats pel Programa Talla amb els Mals Rotllos de la Generalitat de Catalunya i que té com a missió fer visible les creences i estereotips de gènere que ens empresonen, proporcionar estratègies per alliberar-nos-en i així construir una societat equitativa.\nHomes Igualitaris Lleida és una entitat que treballa en base a dos objectius. Per una banda, buscar maneres diferents d’entendre la masculinitat per assolir una masculinitat respectuosa, positiva, igualitària i lliure i per l’altra, lluitar contra qualsevol tipus de discriminació que afecta a les dones.\nDes dels seus inicis, LIKA i Homes Igualitaris Lleida treballem conjuntament en el disseny i implementació d’activitats dirigides a la població de Lleida per tal de construir una societat més justa i més igualitària.\nAficionats, equips tècnics i jugadors,\nAvui ens manifestem en contra de les violències masclistes.\n33 dones assassinades en el que va d’any. Més de 800 en els últims 13 anys. Però també centenars de milers que viuen en el terror i pateixen conseqüències en totes les esferes de la seva vida. També els seus fills i filles en surten fatalment perjudicades. Aquestes dades són d’Espanya, un país que es diu democràtic i just.\nEls agressors no són la majoria, però… i la resta?\nOn som i què fem?\nMolts restem cómplices. Però podem fer més.\nAixequem la nostra veu i llancem un misatge clar de rebuig absolut a les arrels de la violència.\nRes la justifica.\nNo mireu cap a un altre lloc. Doneu suport i rebutgeu qualsevol gest, actitud o comentari masclista, ja que obren el camí a la violència.\nPer flleida| 2016-10-19T12:35:32+02:00\toctubre 19th, 2016|Actualitat, Notícies|0 Comentaris


Sortida Lúdica-Cultural al PRIORAT\nMines de Bellmunt del Priorat i tast de Vins\nDiumenge 7 d'Abril, va tenir lloc una sortida lúdica cultural amb una visita a les Mines de Plom de Bellmunt del Priorat, seguit d'un tast de Vins a la Casa Gran del Siurana pertanyent al Consorci Peralada, finalitzant la jornada amb un dinar a la Fonda Calç Quel.\nEs va iniciar amb la visita, amb un audiovisual a les instal·lacions del museu, on es va poder contemplar les experiències i vivències que compten antics miners i altres persones relacionades amb les mines, aproximant-nos al costat més humà d'un ofici tan dur com el del miner.\nPosteriorment es va realitzar una visita guiada a la primera planta de la Mina Eugenia. A una profunditat de 35 metres i amb un recorregut d'uns 700 metres, es va poder recórrer una de les galeries més antigues de l'explotació d'aquesta mina, desenvolupada durant l'últim terç del segle XIX. Es va poder observar al llarg de tot el trajecte les característiques geomorfològiques del jaciment i el mètode de cerca i extracció del mineral, gràcies a una sèrie d'escenografies que representen les diferents tasques que duien a terme els miners. Les Mines de Bellmunt alberguen un total de 20 plantes o nivells subterranis que arriben fins als 620 metres de profunditat, i amb un entramat d'uns 15km de galeries.\nDe nou a l'exterior i prop de la boca de la mina es va poder observar tot el conjunt industrial miner-metal·lúrgic construït entre finals del segle XIX i principis del segle XX, com a complement de l'activitat d'extracció minera on es duia a terme el processament en in situ el mineral objecte de l'explotació: la galena. També es va poder contemplar la que era en el seu moment la colònia minera, construïda entre els anys 1920 i 1960.\nCasa Gran del Siurana - Visita al Cellers\nPertanyent al Consorci de Peralada, disposa a Bellmunt del Priorat de dues finques amb un total de 50 hectàrees de les quals en la actualitat només 17 hectàrees estan destinades a les vinyes, sent la seva D.O.Q. Priorat.\nEs va realitzar una visita guiada als seus moderns i actualitzats cellers situats a l'edifici de l'antiga Cooperativa Agrícola de Bellmunt, degustant alguns dels seus reconeguts vins com el GR-174 elaborat amb les varietats de raïm Garnatxa, Cabernet Sauvignon, Samsó, Syrah, Merlot i Cabernet Franc, o el CRUOR elaborat amb les varietats Garnatxa, Cabernet Sauvignon, Syrah i Samsó.\nCom a colofó de l'esdeveniment, es va fer un dinar de grup a la Fonda Cal Quel on - a part de compartir amistat – es va poder compartir i degustar plats casolans típics de la comarca, així com més vins del priorat.


Reciclem bé, separem bé\nAra també als carrers del nostre poble\nDes de fa uns dies, en alguns carrers de Bellvís s’han ubicat unes papereres grogues per llençar-hi els envasos. Seguim amb la recollida selectiva per avançar en la circularitat i convertir aquests residus en recursos per fer nous productes. Ens ajudeu a fer-ho bé?\nEls envasos de plàstic, els brics i les llaunes no van a la paperera grisa. Van a la groga.\nI, ull viu! que una paperera no és un contenidor, es demana no llençar-hi bosses d’escombraries.\nSaps què es pot llençar a la paperera groga?\nEnvasos de plàstic: Ampolles d’aigua, refrescos i llet, terrines de mantega i iogurts; safates de porexpan, embolcalls de plàstic, bosses d’aperitius i de llaminadures i les bosses de plàstic.\nEnvasos metàl·lics: Llaunes de conserves i begudes, safates d’alumini, aerosols i taps metàl·lics d’ampolles i pots.\nBrics: de sucs, llet, vins, batuts, brous, gaspatxos, etc.\nSaps què no es pot llençar a la paperera groga? roba, joguines, menjar, vidres o papers.


Joan F. López Casanovas | 08 juny 2007\nAlguns diaris han duit dilluns unes pàgines publicitàries en què es diu que «Demà la vida serà millor que avui». Qui ho diu assegura que «res no ens preocupa tant com el futur dels nostres fills» (i tatxa ostensiblement el prefix «pre» de «preocupa»). Passant full, veig que ho diu Acciona i que el seu compromís és de reduir l'1% del CO necessari, diu, per frenar el canvi climàtic en el món. Assegura Acciona que és líder mundial en energies renovables, etcètera. I en acabar, el missatge accepta el repte: «...potser no ho tindrem fàcil, però el que no tenim és temps per perdre». Molt bé -pens-, vet aquí un imperatiu moral, una aposta per la vida. I ara mir a la web qui és Acciona. Un grup empresarial espanyol sorgit el 1997 com a producte de la fusió dels grups Entrecanales y Tavora y Cubiertas y MZOV. Actualment, hi ha més de cent empreses agrupades en àrees de negocis (construcció i immobiliàries, concessió d'infrastructures de transport, serveis logístics i aeroportuaris, energia, serveis urbans i mediambientals...). Es tracta sens dubte d'un gran grup, en el qual s'integra «Transmediterránea» i, sabent que un dels principals capitalistes és el Sr. Matutes, quan llegesc que «Acciona Transmediterránea potencia la autopista del mar entre Vigo i Saint...», ja em pos una quarta sobre vent: -Que potser no n'ha tingut prou amb les autopistes eivissenques? Tranquils, però, que tot ve a compte del 5 de juny, «Dia Mundial del Medi Ambient».\nSovint es confon medi ambient amb conservació de la natura (entesa com la defensa d'un equilibri ecològic inamovible i suposadament perfecte, que cal protegir de la societat de consum). Però diuen els experts que l'autèntic medi ambient es basa en la relació psicològica entre naturalesa humana i l'entorn en què es desenvolupa. Ambdós conceptes evolucionen conjuntament i interaccionen. Per tant, una defensa del medi ambient basada en la conservació de la natura és pur maquillatge, i una defensa de la natura basada en la burocràcia administrativa és... una d'aquestes activitats no productives que la societat de consum promou perquè el sistema funcioni.\nL'estiu de l'any passat, la Fundació pel Desenvolupament Sostenible del Govern de les Illes Balears va desenvolupar per segon any consecutiu uns anomenats «tallers verds» amb l'objectiu d'«incidir en la necessitat de preservar el medi ambient» (premsa menorquina de 12/8/06). Una carpa «verda» s'anava instal·lant cada dia a una platja diferent i allà es dava l'oportunitat als banyistes de rebre informació i joc per al fillets d'entre 3 i 12 anys, que eventualment fossin damunt l'arena des de les 10 del matí a la 1 del migdia i de les 3'30 fins a les 6'30 del capvespre. Gorres, manualitats, llapis de colors i còmics i festa de disfresses davall una barraqueta a la platja amb monitors educadors contractats...), tot amb el lloable propòsit d'inculcar el valor de les tres R (reduir, reutilitzar i reciclar) i de sensibilitzar-nos sobre la necessitat de no fer malbé («no tudar») les bondats de la natura. Molt bé. Mentrestant, el govern que ha fet les grans autopistes a Mallorca i a Eivissa, que ha potenciat sense fre el consum del territori i de les energies no renovables, que ha endeutat la Comunitat fins a límits mai no vists (l'oposició malvada denunciava que era prop d'un bilió de les antigues pessetes!) ha continuat impertèrrit i implacable el seu programa destructor.\nVet aquí, emperò, que la Conselleria del Medi tenia prou feina per demostrar que feia coses. El diumenge 4 de febrer de 2007 el noticiari d'IB3 mostrava com el president Matas, el conseller Ramis i un seguici nombrós, tots vestits d'excursionistes, fins i tot amb el garrot de plàstic de botiga d'esports, es disposaven a trescar per la muntanya d'Alcúdia pels entorns d'aquell campament anomenat de «La Victòria», que no sé si amb el canvi de règim va canviar de nom o encara té el que emprava quan el gestionava la OJE. Devien voler mostrar als teleespectadors balears la gran sensibilitat ecologista de qui, després de perdre el govern de les illes Balears i abans de tornar-lo a recuperar el 2003 (avui encara no sabem què passarà amb els pactes), va ser Ministre de Medi Ambient en un dels governs d'Aznar.\nQuina és la relació psicològica que s'estableix entre l'individu i el territori? L'entorn on vivim influeix, sens dubte, en la configuració de la personalitat de cadascú. Aquesta influència es fa palesa en la nostra experiència individual. Aquella caleta dels meus dies d'infant, «Sa Caleta» per antonomàsia dels ciutadellencs de la meva edat, és per als de la meua generació un paisatge canviat on les vivències d'en primer ens són males d'entreveure. Ha canviat tant que difícilment hi podré reviure sensacions de gran intensitat de quan era al·lot. És així. A la novel·la Zalacaín el aventurero Pío Baroja descriu el desànim que corprèn el protagonista quan torna a les platges on havia jugat de petit i no les pot reconèixer: com que l'esperança de trobar-hi «aquelles sensacions» queda frustrada, es pot dir que per a ell aquell medi ambient està degradat. Però si un fillet en aquell precís moment hi està jugant, aquella platja serà el seu medi ambient propi. Al cap i a la fi, és clar que la Menorca que jo he conegut no és la que estan coneixent els fillets menorquins d'avui. I no estic jutjant el canvi.\nEl tema de fons, doncs, no seria tant l'estricta conservació de la natura sinó la relació mútua establerta entre les generacions successives i el medi ambient, una relació d'influències recíproques, que si volíem avaluar-la, hauríem d'analitzar en clau de qualitat de vida. Els economistes s'hi solen referir en termes de «cost d'oportunitat»: què hi guanyam i què hi perdem per aconseguir determinades fites i, per tant, és o no oportú d'assumir-ne els costos que es deriven de cada actuació. El seny diu que en qualsevol procés productiu s'han de valorar les pèrdues de recursos en funció dels preus de mercat de la detracció (ja sigui petroli, fusta o qualsevol altra matèria primera). L'economista Herman Daly va postular edesenvolupament sostenible, però les polítiques econòmiques s'obstinen a ignorar qüestions tan assenyades i que exigeixen pensar en termes de globalitat i no focalitzats en un aquí i ara massa locals i immediatistes.\nPotser podríem aturar-nos un moment a pensar-hi, ara que els poderosos del món comencen a donar certa credibilitat a allò que els científics fa anys que estan advertint: que el canvi climàtic és irreversible i que està tenint uns costos brutals sobre l'economia i la salut de la humanitat sencera. I que les mesures previstes a Kyoto són totalment insuficients i així i tot, encara hi ha Estats molts poderosos del món que just ara comencen a considerar-les. Ara és hora, madò llora! Tenc por que no facem massa tard.


La Generalitat defensa la indústria química després de l'episodi de les columnes de fum | SER Tarragona | Cadena SER\n26 de enero de 2021 Actualizado a las 20:01 CET\nLa Generalitat defensa la indústria química després de l'episodi de les columnes de fum\nEl govern català ha defensat aquest dijous les empreses de la indústria química de Tarragona i assegura que l'incident de les columnes de fum de Repsol i Dow Chemical al polígon Nord són fets puntuals.\nEl conseller Jordi Baiget, a Tarragona, en la clausura de la jornada “La indústria química i l’energia: competitivitat i medi ambient” / Segura, Roger (ACN)\n26/05/2016 - 18:23 h. CEST\nAquest dijous el Conseller d'Empresa i Coneixement, Jordi Baiget, ha fet el discurs de clausura de les jornades "La indústria química i l'energia: competitivitat i medi ambient". Un discurs que ha enfocat principalment a defensar la indústria química de Tarragona, remarcant que representa un 25% del total de la indústria química d'Espanya. Baiget ha assegurat que en matèria de competitivitat "ja no es poden acceptar més retards" pel que fa a infraestructures com la del Corredor del Mediterrani. D'altra banda ha afegit que el cost de l'energia és un assignatura pendent perquè el territori pugui ser més competitiu.\nPel que fa al medi ambient, el conseller de la Generalitat, ha assegurat que no en aquesta matèria "no hi ha debat". Ha explicat que es tracta d'un model d'èxit. Baiget ha contestat també les preguntes dels mitjans de comunicació, aquí ha estat quan ha defensat la tasca de la indústria química de Tarragona assegurant que l'incident de les grans columnes de fum viscut a principis de setmana al polígon químic Nord és puntual. Ha dit que les empreses instal·lades a Tarragona inverteixen molt en seguretat i mediambient: “Que hi hagi un episodi no trenca tota una història d’inversions positives que s’han fet en matèria mediambiental. Poden passar fets, alguna fuita o descontrol, però això no pot amagar les grans inversions que han fet aquestes empreses”.


La Unió de Consumidors presenta una campanya per a implicar la ciutadania en un ús responsable de l'aigua - Unió de Consumidors de la Comunitat Valenciana\nIniciNotíciesComunicats de PremsaLa Unió de Consumidors presenta una campanya per a implicar la ciutadania en un ús responsable de l’aigua\nLa Unió de Consumidors presenta una campanya per a implicar la ciutadania en un ús responsable de l’aigua\nEn l’acte ha participat el secretari autonòmic de Medi Ambient i Canvi Climàtic de la Generalitat Valenciana, Francisco Javier Quesada\nEl vídeo central de la campanya compta amb la col·laboració de ciutadans anònims i representants de la societat valenciana, com Margarita Soler, Bernardo Guzmán, Ferran Gadea, Carles Peris o Silvia Soria\nLa Unió de Consumidors de la Comunitat Valenciana (UCCV) ha presentat aquest matí en el Mercat de Russafa de València la campanya “Jo estalvie aigua, i la teu?” amb la qual pretén conscienciar a la ciutadania per un ús responsable dels recursos naturals i en concret per l’estalvi i un consum racional de l’aigua.\nLa campanya, que compta amb la col·laboració de la Conselleria d’Agricultura, Medi Ambient, Canvi Climàtic i Desenvolupament Rural de la Generalitat Valenciana, pretén donar raons a les persones consumidores sobre un ús conscient de l’aigua i involucrar-los en una cadena de compromís per l’estalvi d’aquest ben escàs i necessari per a garantir un futur sostenible.\nEn l’acte de presentació de la campanya ha participat el secretari de la Unió de Consumidors de la Comunitat Valenciana (UCCV), Vicente Inglada, i el secretari autonòmic de Medi Ambient i Canvi Climàtic, Francisco Javier Quesada.\nSota el lema en els dos idiomes oficials de la Comunitat “Jo estalvie aigua, i tu?” s’ha desenvolupat cartelleria, díptics informatius que seran repartits en diferents punts de trobada ciutadana, i un vídeo amb la idea central de la campanya i la implicació de persones anònimes de diferents professions i representants de la societat valenciana.\nEn el vídeo han participat la presidenta del Consell Jurídic Consultiu de la Comunitat Valenciana, Margarita Soler, el director regional de Cadena Ser Comunitat Valenciana, Bernardo Guzmán, l’actor Ferran Gadea, el secretari general de la La Unióde Llauradors i Ramaders, Carles Peris, la periodista i directora del Forcat, Silvia Soria, o el president de l’Associació de Venedors del Mercat de Russafa, Ricardo Juan, entre uns altres. Al costat d’ells participen professionals del món de l’hostaleria, la música, el disseny, l’arquitectura, l’advocacia o el comerç. El vídeo està disponible en la nostra web i en el canal YouTube.\nLa pàgina web i les xarxes socials corporatives de la Unió de Consumidors de la Comunitat Valenciana (UCCV) seran el canal preferent per a llançar a la ciutadania tots els missatges de compromís per l’estalvi d’aigua. Facebook, Twitter, Instagram i YouTube seran l’escenari amb el qual difondre els continguts als diferents públics de totes les edats i en els dos idiomes de la Comunitat.\nLa Unió de Consumidors de la Comunitat Valenciana amb aquesta campanya es pretén agafar el testimoni d’accions anteriors de l’organització i passar a la fase de conscienciació i implicació de la ciutadania en l’estalvi de l’aigua i un ús raonable dels recursos naturals. El dia a dia contempla possibilitats senzilles de millora de l’ús d’aquest ben tan preuat i solucionar la falta d’informació ciutadana per a la implementació de bones pràctiques tant en l’àmbit professional com personal.\nPodeu trobar el video al nostre canal de Youtube


kit iniciació bombolles sabó ecològic gegants\n/ Jocs d'exterior i tradicionals\nBombolles ecològiques gegants - El meu primer kit\nsi fas la comanda en 19 h i 29 minuts Detall del lliurament\nOups! Producte esgotat Disponible aproximadament el 08/07Escriu el teu email i t'avisarem quan estigui disponible:\nEl meu primer kit per fer bombolles gegants és una barreja del sabó ecològic, vegà, no tòxic i totalment biodegradable. És lliure de fosfats i d'oli de palma en la seva composició. A més, conté antibacteris naturals, per la qual cosa higienitza mentre juguen.\nLa fórmula de sabó que porta el kit està molt ben aconseguida i proporciona bombolles de sabó especialment llargues i duradores, amb colors irisats que són un espectacle per a la vista. El pack inclou tot el necessari per fer més de 1.000 bombolles de sabó gegants.\nEl meu primer kit per fer bombolles de sabó ecològic gegants conté:\n1 pot de barreja concentrada de sabó de 100 ml, que rendeix per fer 1 litre (aproximadament 1.000 bombolles de sabó).\n1 parell de varetes de fusta reutilitzables fabricades amb fusta d'origen sostenible acabades amb pintura ecològica no tòxica i amb corda de cotó 100% sense tractar i sense blanquejar.\nFulletó amb trucs, instruccions i consells per treure el màxim profit al kit.\nÉs un material de joc molt fàcil de fer servir i les varetes tenen una mida adequada per a mans petites (25 cm), de manera que les poden manipular nenes i nens a partir de 3 anys. A més, es desmunten amb facilitat i ocupen molt poc espai, facilitant el seu emmagatzematge o també per si te les vols emportar de viatge, al parc o a la platja.\nL'activitat de crear bombolles de sabó gegants convida a posar en funcionament tot el cos, acompanyant l'adquisició de la motricitat gruixuda. En general, el moviment corporal va associat a aquestes grans bombolles, ja que hi voldran córrer al darrere per poder-les atrapar.\nTambé està comprovat que és una activitat terapèutica i ajuden a reduir l'ansietat, tal com afirma Joanna Grace al llibre The Sensory Projects.\nRecomanat per a nenes i nens de 3 a 103 anys.\nBombolles ecològiques gegants - pack de viatge\nFeia temps que buscàvem líquid per fer bombolles de sab...\nBombolles ecològiques - congela una bombolla\nEl meu primer kit per fer bombolles gegants és una bar...


Futbol en Blaugrana: 19 a 0\nPublicat per Tara a 3/09/2011 04:45:00 p. m.\nGabriela Miranda 9 de març de 2011 a les 19:11\nNo m'hagués semblat just que l'Arsenal hagi passat. Nosaltres vam ser molt superiors a ells en els dos partits, excepte 10 minuts a l'Emirates, és més, si no tires a porta en 90 minuts, com pretenen classificar??\nSalutacions i ¡¡A QUARTS!!!\nCalgar 10 de març de 2011 a les 16:02\nNo puc dir molt més del que tu expliques.\nMolt injust hauria sigut el futbol de ser l'Arsenal qui passés a quarts de final. Molt injust veient-ho tot: el futbol desplegat pels dos equips tant en la anada com en la tornada, la mateixa proposta futbolística oferta...i l'arbitratge.\nSí. Molt hipòcrites qui critiquen el Barça (ja veus quina culpa té el Barça de que l'àrbit expulse un jugador!) per l'expulsió de Van Persie. Reglament en mà es pot expulsar, encara que la jugada sigui exagerada. Però es que li perdonen l'expulsió en jugades anteriors, i a més el penal no pitat a Messi es de llibre!\nI si ens fixem en el partit d'anada, molt pitjor. No menys de quatre jugades polèmiques, i totes en contra dels blaugranes. I l'únic que sels va ocorre a molts dels que ara es queixen (i sense raó) és que el Barça no es podia queixar...\nMolta cara tenen alguns...\nDe totes formes, nosaltres ja tenim els dos peus en quarts que és el que compta. Ara a veure qui ens cau en sort o en desgràcia.\nTara 10 de març de 2011 a les 18:27\nGabriela, allà ells si volen extreure aquestes conclusions (com diu el Pep) del partit. Nosaltres ja som a quarts.\nCom diu Calgar, a vere qui ens cau ara. Per una banda hi ha conjunts prou assequibles. Bàsicament els que s'han classificat junt amb nosaltres: Shaktar, Shalke04 (aquest él meu "preferit") i Tottenham.\nPerò a l'altre quadre els possibles rivals són perillosíssims: Bayern, Real Madrid, Chelsea i Manchester United (són els 4 que crec que passaràn).\nSi pogués triar ojalá toqués el Shalke04, i al Madrid (si passa) que li toqui el Manchester o el Chelsea a vere quin pa s'hi donen...


L'hostaleria de la Costa Brava central superarà el 80% d'ocupació el juliol i l'agost i preveu allargar la temporada La República\nL’hostaleria de la Costa Brava central superarà el 80% d’ocupació el juliol i l’agost i preveu allargar la temporada\nACN Llafranc.-L’hostaleria de la Costa Brava central dona per fet que superarà el 80% d’ocupació de mitjana els mesos de juliol i agost. A més, també preveu allargar la temporada, […]\nACN Llafranc.-L’hostaleria de la Costa Brava central dona per fet que superarà el 80% d’ocupació de mitjana els mesos de juliol i agost. A més, també preveu allargar la temporada, el que suposaria un “estiu molt més bo” que el de 2020. L’únic inconvenient, però, és el mes de juny on les reserves “van a última hora”, i això afecta la planificació dels hotels i altres establiments de la zona. Pel que fa a la resta del litoral gironí, les sensacions son “millors que l’any passat”, però el sector recorda que “venim del no res”. En localitats com Lloret de Mar, Blanes o Roses, on es concentren grans hotels –molts dels quals sí preveuen obrir aquest any- esperen que la reactivació dels touroperadors els ajudi a omplir les places.\nBones expectatives pels establiments de la Costa Brava del Baix Empordà de cara a l’estiu. Si l’any passat ja va “salvar els mobles” amb una ocupació del 80% de mitjana entre juliol i agost, aquest 2021 la superarà “segur”. De fet, des del Grup Costa Brava Centre vaticinen que la temporada s’allargarà fins setembre, tal i com era habitual abans de la pandèmia. I és que el sector ha vist com hi ha un “bon ritme” de reserves que el fa ser “molt optimista” de cara a aquest proper estiu.Malgrat aquestes bones sensacions, el fet que l’arribada de turisme estranger continuï sent una incògnita –deixant de banda el francès que ve per carretera–, fa ser “prudent” el sector. “Necessitem més reserva internacional. Ens cal el mercat anglès, l’alemany o l’holandès”, assenyala la gerent del Grup Costa Brava Centre, Judit Lloberol.A la incertesa del turista de fora cal sumar que la pandèmia ha provocat que el juny sigui un mes on es “treballa a última hora”. Això, explica Lloberol, fa que sigui “molt complicat” saber quina serà la tendència d’aquest mes. La gerent del grup considera “molt important” que els establiments sàpiguen que no s’implementaran més restriccions sanitàries, per tal de treballar amb “més certesa”. Grans hotels necessiten els touroperadorsUn dels motius d’aquestes bones perspectives de la Costa Brava central és que el tipus de client que hi va té un poder adquisitiu “mitjà-alt” i els negocis són més petits que molts del la zona nord i sud del litoral gironí. En aquest sentit, el president de la Federació d’Hostaleria de les Comarques Gironines (FHCG), Antoni Escudero, explica que en aquests grans hotels es necessiten els touroperadors per poder treballar a ple rendiment.El problema, però, és que aquestes empreses depenen de l’obertura dels vols internacionals i això “està costant més”. Escudero reconeix que aquest any hi haurà una flota més gran d’hotels oberts en localitats com Lloret de Mar, Blanes o Roses, però que “ni de bon tros” s’arribarà als nivells de 2019. “Aquí no està volant ningú, o sigui que encara trigarem. Aquest any venim del no res i ens conformarem amb molt menys, però la realitat és que encara estem molt lluny del que teníem el 2019”, remarca Escudero, que això sí, reconeix que hi ha “més reserves i moltes consultes”.


GRUP INTERÉS MEMÒRIA HISTÒRICA del GRUP CALIU: 2011\nCrònica de l'entrega de III Premis Proteus\nAhir 12 de desembre de 2011, es va celebrar a Barcelona, concretament a la Rambla Catalunya nº8la Gal·la d'entrega dels III premis Proteus,\nAquests premis són una iniciativa més per difondre valors i ética, així com, la integració , el respecte..., i també fer reconeixement a persones, entitats..., que molt sovint no surten cada dia als diaris,ni als mitjans de comunicació..., fer un reconeixement públic per fomentar l'etica i els valors morals i socials, tot tenint en compte la solidaritat i la cultura.\nEn aquesta tercera edició com vam explicar en un anterior post, el Grup Caliu, amb el seu documental DIFERENTS, ha estat un dels finalistes en la categoria Cultura i comunicació competint amb grans "rivals" com:\nLa sèrie televisiva "polseras vermelles", "liquids" versió estiuenca de l'Oracle de catalunya Radio, Fòrum generaciones Interactivas, i Cavall Fort.\nNo cal dir que en el instants previs a saber el resultat, tota la representació del Grup Caliu ha viscut amb intriga i emoció i "amb els dits creuats " i el veredicte del jurat s'ha fer etern...finalment, s'ha anunciat el guanyador de la nostra categoria i .... ohhhh el guanyador ha estat la revista infantil Cavall Fort, que aquest any fa 50 anys , des d'aquí volem felicitar al guanyador , enhorabona!!!\nTambé volem felicitar a tots els altres premiats en les diverses categories, i en especial al Viver de Bell-lloc ( centre especial de treball per a persones amb discapacitat) , perquè lluitem en la mateixa causa, els drets i la dignitat de les persones amb discapacitat intel·lectual, ha estat guanyador en la categoria Iniciativa empresarial.\nVolem destacar que Arcadi Oliveres, també ha guanyat en la categoria: Personalitat de l'any en l'àmbit Social. Les seves paraules ens van motivar moltíssim!!\nPerò ara toca superar-nos, i no ens podem quedar tristos/es, ans al contrari és tot un honor haver arribat fins aqui i ser FINALISTES.\nPerò...per acabar una petita reflexió, tots els candidats i candidates són dignes de guanyar aquest premi, i Grup Caliu cumpleix els requisits, sobre tot perquè no acostumem a sortir en els mitjans de comunicació, tot i que aquest any hem fet 20 anys d'història com Associació sense ànim de lucre, d'acord no són 50...de ben segur que el guanyarem un altre any!\nÀnims Grup Caliu, perquè som DIFERENTS!\nLlarga vida al documental Diferents!\nMIREIA i RUBEN\nPublicat per Unknown a 15:10\nCrònica de la Presentació a les Jornades Antipsiquiatria de Can Vies\nAquest passat dissabte 3 de desembre 2011 , vam passar una tarda al CSO Can Víes, un espai increible, del barri de sants, on es va realitzar un passi del documental DIFERENTS, i posterior col·loqui, en el marc de les Jornades de Supervivència a la Psiquiatria, organitzades per l'Assemblea de Majaras de Sant Boi.\nVam començar una mica més tard del previsible...però superat algun problema tècnic..., fent la digestió... vam gaudir tots i totes, amb un públic nombrós, unes 60 persones, del documental DIFERENTS.\nVam explicar prèviament el procés de creació del mateix, i alguna anècdota,...però el millor, els comentaris posteriors, i l'interés mostrat per persones que es van apropar per contactar amb nosaltres, per crear noves xarxes, per construir projectes engrescadors i transformadors d'aquesta societat, trencar amb l'estigma, els estereotips i els prejudicis.\nEns vam retrobar amb els companys i companyes de RàdioNikosia, i ens van recordar que queda realitzar la segona part a OnaSants del debat sobre Psiquiatria Franquista...properament...tingueu pacicència.\nAmb el documental DIFERENTS volem demostrar que encara que som petits com associació, podem fer realitat grans somnis i grans projectes...això només acaba de començar...\nVolem agrair a l'Assemblea de Majaras la seva invitació a participar en les Jornades, i a tot el públic assistent, enviar des d'aquí una forta abraçada!!\nUs anirem informant, de les properes presentacions, i del resultat de la gal·la del 12/12/11...quina emoció.\nHem ambientat aquest post amb 3 imatges de les Jornades.\nSalut!! tots i totes som DIFERENTS!!!!\ni Gràcies pel vostre suport!\nPublicat per Unknown a 11:10\nPublicat per Unknown a 23:33\nPublicat per Unknown a 9:55\nMolt bona acollida i bon ambient, i pluja al Vendrell !!!\nLa Fundació la Claqueta i la Fundació Santa Teresa ho teníen tot preparat, fins i tot un full sinopsis de color blau, on s'explicava quin documental anàvem a veure, DIFERENTS.\nLa sala era impressionant, amb una pantalla gegant, la més gran de totes les sales on hem projectat (de moment ) el documental va impactar als/les assistents...\ndesprés en el col·loqui van participar i dir la seva els 4 protagonistes, atenció això és notícia l'Isaac va parlar!!!!\nDesprés Markos i Ruben van explicar algunes anècdotes del procés de creació i de gravació, sobre tot com va sortir la idea de la Directora Laura Gonzalez.\nEn total uns 50 assistents vam passar una molt bona estona, compartint l'experiència i la bona crítica, que ens animàven a fer més activitats d'aquest estil, els hi vam dir que sí, però que ens deixin descansar i disfrutar una mica...La televisió del Vendrell ens va oferir passar-ho el proper 3 de desembre, ja us ho confirmarem.\nBé, crec que la propera projecció serà també en el marc de les Jornades d'Antipsiquiatria organitzada per l'Assemblea de Majaras de Sant Boi, el proper 3 de desembre 2011. Ja us informarem exactament del lloc i l'hora per si us animeu.\nGràcies per seguir-nos, i pel vostre suport DIFERENT!!!!!\nPublicat per Unknown a 14:17\nAquest divendres cap al Vendrell, això no s'atura!!!\nEncara estem recordant i parlant de la passada presentació de DIFERENTS a Valls, que properament penjarem la crònica...\ni atenció aquest divendres viatgem al Vendrell, concretament a l'Escola Municipal de Música Pau Casals (a l'auditori), c/Passatge del Tívoli nº3-7, aquest divendres 28 d'octubre 2011 a les 20h projecció i a les 21h col·loqui, amb la participació com sempre dels protagonistes del documental.\nMireu quina sala més guapa: http://www.escolamusicapaucasals.cat/ca/auditori/lauditori.php\nAnimem a tota la gent de la comarca i municipis que vinguin a la presentació del documental DIFERENTS, ja s'ha publicat una notícia al diari digital delcamp.cat : http://www.delcamp.cat/index.php?command=show_news&news_id=19337\nGràcies a la Fundació Santa Teressa, al Ventall i al col·lectiu "La claqueta" per aquest nou bolo!!!\nTots i totes som DIFERENTS!!!\nEtiquetes de comentaris: Bolos, Properes Presentacions\nCrònica de la Presentació a Cornellà i Anunci del Proper BOLO\nQuedamos el pasado día 30 de septiembre a las 18:30 en Cornellà Centre, mientras esperàbamos a l@s compañer@s , tomamos algo para refrescarnos porque hacía mucha calor, después de una dura semana de trabajo..., fuimos varios de l@s protagonistas y Markos y Ruben como acompañantes, a la salida del metro nos esperaba Juanjo, uno de los organizadores de la CGT ( Confederación general del trabajo) para llevarnos a su sede.\nSobre las 19:30 vimos el documental y luego hicimos un debate sobre el documental, también vino Pablo Rogero San José para hablar de su documental llamado “la misma piedra" , para verlo online: http://lamismapiedra.blogspot.es/1275374280/un-ano-despues.../) que pretende concienciar sobre el trastorno bipolar y su estigmatización,\ny para acabar nos hicieron una merienda cena, muy muy buena.\nTodo muy bien y l@s asistentes muy encantadores. Éramos entre 20 - 25 personas, que pasamos un buen rato junt@s, nos lo pasamos muy bien, y estuvimos muy content@s de la aceptación del documental.\nQueremos agradecer a la CGT del Baix llobregat su acogida, su amabilidad y la organización del evento, también agradecemos que nos ofreció su solidaridad y apoyo para construir una sociedad más inclusiva.\nAlbert Helguera y Ruben Sanchez\nfotos: Mónica Casas\nYa estamos preparando la Próxima Presentación de DIFERENTS, esta vez en Tarragona, Valls, organizada por la Fundación Ginac, el dia 21 de octubre, a las 18:00, concretamente se proyectará en l'Institut d'Estudis Vallencs, carrer jaume huguet nº 1, Valls.\nEtiquetes de comentaris: Cròniques dels bolos, Properes Presentacions\nA l'Octubre ho donem tot!!\nUs avancem el cartell de les properes Jornades sobre salut mental, que es celebrarán aquest mes d'octubre del 9 al 29, i que gràcies al nostre amic Francesc de Diego, col·laborador del documental DIFERENTS, tenim el plaer de fer un pasi del Documental en el marc de les mateixes, concretament serà el proper 29 d'octubre, a les 20h, al Saló Alós, casal de joves, c/St.Pere més Baix nº55, que té una sala de projecció de cinema genial, tot un luxe!!!\n...A més la nostra entitat està d'aniversari, fem 20 anys,...i ens esperen uns mesos intensos de moltes activitats, celebracions, presentacions i actes..., que us anirem informant puntualment en aquest bloc, i ja us adelantem que quan acabi l'any 2011, el documental DIFERENTS es podrà visualitzar online, si no podeu esperar... podeu enviar un correu electrònic a grupcaliu@yahoo.es i contactar amb nosaltres.\nL'acollida i experiències viscudes són molt gratificants, esperem que DIFERENTS doni la volta al món, nosaltres ens esforçarem cada dia.\nUs enviem una forta abraçada i gràcies pel vostre suport,\nPublicat per Unknown a 7:54\nNova presentació a Cornellà!\nCom ha anat l'estiu? heu descansat? Com? Que encara no heu vist el documental DIFERENTS? que l'heu buscat per internet i només heu trobat el trailer?...bé, d'aquí molt poquet el podreu visiualitzar, però si teniu ganes de conèixer els/les protagonistes teniu una oportunitat el proper 30 de setembre a les 19:00 a la seu del Sindicat CGT de Baix Llobregat, a Cornellà, concretament a la Carretera d'Esplugues nº46, molt a prop de la parada de metro Cornellà Centre de la L5.\nTambé hi haurà debat posterior al visionat.\nUs esperem a totes i a tots!! perquè...som DIFERENTS\nPer cert ja tenim disponibles còpies del documental, per un mòdic donatiu poden ser vostres, per rebre més informació a www.grupcaliu.com o trucant al telf. 932372716. (dm,dmc,dj de 17h a 20h)\nIlustració de Francesc de Diego Fuertes, autor "Esquizofrenia Gràfica"\nDesprés de vacances tornarem a fer Bolos DIFERENTS\nUs volem desitjar un bon estiu a totes i a tots , que doneu suport a aquest projecte col·lectiu d'una manera o una altra, us avancem que durant l'agost descansarem...però és per agafar forces de cara a setembre amb noves presentacions que no us podeu perdre...a finals d'any ja podrem disposar de còpies del nostre documental...perquè amb el 20è aniversari de l'entitat anem molt enfeinat/des...\nUs avancem les dates i localitzacions de la ruta de les Properes presentacions del Documental:\n30 Setembre 2011: Pasi i col·loqui a la Seu de la CGT de Cornellà de Llobregat.\n21 Octubre 2011: Presentació al municipi de Valls.\n28 Octubre 2011: 2 presentacions:\nBarcelona: Pasi al Saló Alós ( Drassanes) en el marc de jornades antipsiquiatria.\nEl Vendrell: Presentació a l'Auditori de l'Escola Municipal de Música Pau Casals. (20:00h)\n18 Novembre 2011: Tarragona: Pasi i col·loqui. ( per confirmar)\nUs esperem, perquè som DIFERENTS!!!\nPublicat per Unknown a 14:30\nCrònica de la Presentació al Saló Ability\nAhir una bona representació del Grup Caliu, 10 valents/es, vam tornar al Vallés, aquest cop a Sabadell, i ja comencem a acumular experiència, desprès de les macropresentacions a Barcelona, i les minis a Terrassa, Castelldefels Ass. "Caviga" , Bukanera,...ara tocava el Saló Ability de Sabadell, ahir diumenge presentació del documental DIFERENTS.\nEl gran Auditori de la fira de Sabadell, unes instal·lacions espectaculars, amb dues pantalles gegants, i amb un só immillorable , va ser on vam fer "el pasi ", la sala imposava , mica en mica es va anar omplint, molt poc a poc, unes 30 persones curioses van visionar i participar en el fórum al final del mateix de forma constructiva.\nTot i la poca repecussió dels mitjans locals...(hem de ser crítics) i també era primer diumenge de Juliol, estiu, rebaixes...i vacances, la gent encara tenia ganes de sortir al carrer a veure coses "diferents " com aquest documental , i amb la presència dels seus protagonistes i de l'equip de creació que aquest cop van fer una petita introducció.\nLa veritat es que ningú va sortir Indiferent, ans al contrari, després de la projecció, el públic assistent tenia ganes d'expressar la seva opinió, i això va fer molt caliu..., les intervenvencions de la gent van ser molt interessants, fins i tot ens animaven a fer una segona part del documental..., buf!! deixeu-nos disfrutar d'aquest primer treball cinematogràfic!!! però gràcies!!!!\nText.Mireia.G i Ruben.S\nFotografies: Laura G.\nHola a totes i a tots, us informem que aquest cap de setmana (2 i 3 de Juliol) es celebra a la Fira Sabadell, el primer Saló Ability, una trobada que neix amb l’objectiu de millorar l’autonomia personal i la qualitat de vida de les persones amb dependència i el seu entorn més proper, vol esdevenir un punt de trobada que aglutini propostes innovadores, creatives i bones pràctiques, tant des de la vessant assistencial, professional i emocional.\nAtenció: Grup Caliu organitza dos actes simultanis, el diumenge dia 3 de Juliol a les 17:30h:\n1r Taula Rodona, a càrrec del nostre President Marcel Munné sobre "l'oci inclussiu".\nPresentació del Documental "DIFERENTS"\nNosaltres hi serem, i vosaltres no podeu faltar, us esperem!!!!\nPerquè tots i totes som Diferents!!!\nAlgunes imatges de la darrera presentació a la "Bukanera"\nBona tarda amigues i amics, com vam prometre en l'anterior post, havíem d'escriure una petita crònica sobre la Presentació a la Bukanera, el passat mes de maig, va ser al mateix temps intimista, divertida, i diferent,...com dir-ho, alternativa!\nVam visitar i comentar l'exposició de les obres del nostre amic Francesc de Diego, del seu llibre Esquizofrènia Gràfica.\nEns van convidar a un berenar-sopar vegetarià que estava boníssim!!!! i després vam visionar el documental.\nDesprés de veure el documental DIFERENTS es va improvisar una taula rodona, on vàrem plasmar les vivències del rodatge, com va sorgir la idea, l'esforç i el treball realitzat, i quins són els nostre horitzons...tot plegat una tarda bonica i entranyable.\nUna forta abraçada a tota la gent de la Bukanera, i gràcies per la bona rebuda que ens vàu fer, per oferir el vostre espai, Gràcies!!\nEns veiem a la propera, aquest cop viatgem a Gavà, us seguirem informant, perquè tots i totes som\nPublicat per Unknown a 5:24\nDIFERENTS es projecta a una Jornada de Salut Mental al Poble Nou\nEl proper 14 de maig a les 19h, al CSO la Bukanera, c/Ali-Bei nº114 ( Metro Marina), tindrà lloc una jornada sobre la Salut mental, una jornada diferent... primer amb l'exposició de les ilustracions i pintures de Francesc de Diego, autor del llibre "Esquizofrènia Gràfica", i els seus comentaris sobre el mateix...cal remarcar que gràcies a la seva col·laboració s'ha organitzat aquest acte i que 3 de les seves obres formen part del Documental DIFERENTS, que s'emetrà dins la mateixa jornada sobre les 20h...\ndesprés una taula rodona, on participarán alguns/es dels/les autors/es i protagonistes del film\nsoparet i per acabar concert flamenc...sobre les 23h.\nL'accés és lliure i gratuït, tampoc cal formalitzar cap inscripció, només tenir ganes de passar una bona estona...i gaudir assistint perquè:\n"no estamos locos, que sabemos lo que queremos, vive la vida...lalalalalala".\nUs esperem a tots i a totes!!!!\nEtiquetes de comentaris: Actes relacionats amb DIFERENTS\nTrailer del Documental DIFERENTS\nPublicat per Unknown a 7:28\nDIFERENTS a Terrassa!!!\nUs informem que la "gira" del documental DIFERENTS, ja ha començat, sortim de la ciutat, perquè estimem les comarques, anem a Terrassa.\nEl proper 13 d'abril 2011, una representació del Grup Caliu, (Pilar, Salva, Mireia,Marcel i Ruben), ens esperen a Terrassa, a les 18:30h, al Casal Civic del Pla Bonaire , c/Sabadell s/n, on farem la tercera presentació del documental, després un petit col·loqui i un pica-pica.\nAquesta activitat està organitzada pel Pla del Bonaire, Dismifísics, Avan, i col·labora el Departament de Benestar i Familia.\nUs demanem feu difusió a totes aquelles persones interessades de la comarca del vallés occidental.\nMoltes gràcies pel vostre suport i us prometem fer crònica per explicar-vos l'experiència!!! i alguna anècdota...\nInstàntania públic de la 2a presentació\nLes dues presentacions oficials realitzades del Documental DIFERENTS, han reunit a més de 400 assistents, però volem que arribi a molta més gent en tot el territori català, gràcies a vosaltres, els i les protagonistes han pogut gaudir d'uns moments inolvidables, èxit i reconeixement.\nEls diferents e-mails rebuts , les mostres d'afecte i les notícies publicades, demostren que ha estat un èxit total !! Gràcies!\nUs adelantem dues exclusives:\nEl proper dimecres 16 de març a les 12:00 en la cadena BTV, s'emet un reportatge sobre el documental i la primera presentació de DIFERENTS.\nEl 30 de març, es publica un article al diari EL PERIÓDICO, sobre l'entitat GRUP CALIU, que com ja sabeu aquest 2011, fem 20 anys!\nSi voleu que els i les protagonistes del documental DIFERENTS, vinguin a realitzar una presentació i col·loqui , al vostre municipi, entitat, centre social...només heu d'enviar un correu electrònic a grupcaliu@yahoo.es\nMoltes gràcies pel vostre suport, perquè tots i totes som Diferents!!\nPublicat per Unknown a 14:32\nSEGONA PRESENTACIÓ OFICIAL\nSi us vau perdre la primera presentació el passat dia 2 de març, i ja us han arribat veus sobre l'emoció vibrant que ens va fer sentir el visionat del documental, podeu disfrutar amb nosaltres el proper 10 de març a les 19h, a la mateixa hora i al mateix lloc, a la sala auditori de l'Orfeo Gracienc, c/Astúries nº83, en ple barri de Gràcia, de la segona presentació oficial del Documental DIFERENTS.\nAquest cop parlarán els/les protagonistes del Grup Caliu, i l'equip de creació i direcció de l'audiovisual, i hi haurà torn obert de paraula.\nRecordeu confirmar la vostra assistència enviant un e-mail a grupcaliu@yahoo.es o a documentaldiferents@gmail.com , amb el vostre nom i nombre d'assistents.\nUs esperem a tots i a totes!!!! fins dijous.\n(superarem les 215 persones de la primera presentació?? depén de vosaltres.)\nAssociació Grup Caliu\nNOVA SALA DE PROJECCIÓ de les 2 PRESENTACIONS del Documental "DIFERENTS"\nUs informem que les dues presentacions (del dia 2 de març i el 10 de març) ,es realitzaran a la Fundació Orfeó Gracienc, c/Astúries nº83\n(a 5 minuts del metro Fontana),a la mateixa hora 19:00.\nComptarem igualment amb la representació institucional del Memorial Democràtic i de l'Ajuntament de Barcelona, els quals ens han donat suport en tot moment.\nDesitgem continuar comptant amb la vostra assistència.\nPublicat per Unknown a 7:52\nES MANTÉ LA CONVOCATORIA DE PRESENTACIÓ "DIFERENTS"\nCom heu pogut escoltar i llegir en diferents mitjans de comunicació el Govern de la Generalitat i l'Ajuntament de Barcelona, han tancat l'espai del Memorial Democràtic (c/Via Laietana nº69), on es tenia previst realitzar les dues presentacions oficials del documental DIFERENTS.\nL'ORGANITZACIÓ DEL GRUP CALIU S'HA MOBILITZAT, I JA TENIM SALA DE PROJECCIÓ a BARCELONA.\nDILLUNS A LA TARDA, ENVIAREM UN COMUNICAT VIA EMAIL A TOTS ELS ASSISTENTS CONFIRMATS I AVISAREM A TOTES LES INSTITUCIONS VÍA TELEFÒNICA DE LA NOVA UBICACIÓ DE LES PRESENTACIONS. També es publicarà un post en aquest bloc.\nPer respecte al gran interés i suport demostrat per tots i totes, no es canviaran les dates fixades i els horaris. Per qualsevol aclariment ens podeu localitzar al següent nº de telf: 678685728, que estarà disponible a partir de Dilluns 28 fins al 2 de Març. (des de les 16h fins a les 22h)\nUs informem de les properes presentacions del Documental DIFERENTS:\nEntrevista de Mireia al Dr.E.Gonzalez Duro\nDIFERENTS, pretén recuperar la memòria històrica de dos col·lectius oblidats: les persones amb discapacitat intel·lectual i les persones amb problemes de salut mental.\nHo fa remuntant-se a dos moments històrics del passat, l'Alemanya nazi i l’Espanya franquista, que conjuntament amb les aportacions i reflexions d’experts i testimonis, ens ajuden a entendre el present, com aquests fets silenciats han condicionat la discriminació que continuen patint aquestes persones en l'actualitat, i esdevé a la vegada un document de denúncia i sensibilització per la societat, per trencar mites, prejudicis, estereotips, per canviar actituds que promoguin un canvi social, cap a un nou futur, una societat inclusiva i igualitària.\nPER PODER ASSISTIR NOMÉS CAL ENVIAR UN E-MAIL a:\ni rebràs una invitació per correu electrònic.\nCrònica de la Presentació a les Jornades Antipsiqu...\nUn cap de setmana simultani i actiu!!!! DIFERENT!!...\nMolt bona acollida i bon ambient, i pluja al Vendr...\nAquest divendres cap al Vendrell, això no s'atura!...\nCrònica de la Presentació a Cornellà i Anunci del ...\nDesprés de vacances tornarem a fer Bolos DIFERENTS...\nDIFERENTS es projecta a una Jornada de Salut Menta...\nNOVA SALA DE PROJECCIÓ de les 2 PRESENTACIONS del ...\nES MANTÉ LA CONVOCATORIA DE PRESENTACIÓ "DIFERENTS...


La utilització i l’accés als continguts que ofereix FiresifestesCatalunya.cat (en endavant “portal web”) suposa el consentiment, per part de l’usuari, de les condicions establertes en aquest Avís Legal.\nTot el contingut d’aquest portal web, tant els textos, logotips, fotografies o altres elements, està afectat per drets de propietat intel·lectual i industrial, titularitat de FiresifestesCatalunya.cat o de tercers, que ens han cedit el seu ús amb la finalitat de fer publicitat dels seus productes o serveis.\nEls usuaris d’aquest portal web hi accedeixen per iniciativa pròpia. El portal web no es fa responsable dels errors o omissions que puguin afectar els seus continguts. Tampoc podrà ser considerat responsable de cap dany que derivi de la utilització d’aquesta pàgina web, ni de cap actuació realitzada sobre la base de la informació que s’hi facilita. FiresifestesCatalunya.cat rebutja tota responsabilitat respecte a qualsevol tipus d’informació continguda en altres pàgines web a les que es pugui accedir mitjançant enllaços des d’aquesta pàgina web. La utilitat d’aquests enllaços existents a la nostra pàgina web és la d’informar sobre l’existència d’altres fonts d’informació útils que tractin sobre el tema consultat a la pàgina d’origen i no suposa cap suggeriment o invitació a la pàgina web de destí per part de l’usuari. El portal web no pot ser responsable del resultat obtingut a través d’aquests enllaços, ja que no són controlats ni verificats per nosaltres.


La identitat escolta i guia més enllà del cau - Minyons Escoltes i Guies de Catalunya\nTAEX curs 2015-16\nMoltes vegades ens hem reconegut entre escoltes i guies més enllà del cau, per una manera de ser i de fer, d’implicar-nos i de liderar, de treballar per allò que creiem i amb dinàmiques positives. I segurament ens preguntarem: “Per què? Què és el que compartim i ens dóna uns trets diferencials?” Al cau aprenem a espavilar-nos, amb tot el que això comporta! Som ja que els valors que com a caps i entre els mateixos infants transmetem ens defineixen com a escoltes: compromís, esperit crític, voluntariat, servei, participació, treball en equip… I fem d’acord amb un mètode que hem interioritzat tant que massa vegades el treballem sense ser-ne conscients.\nPer fer una tasca educativa de qualitat i aconseguir que els nostres infants i joves s’impregnin i desenvolupin aquesta identitat escolta, hem de treballar el Mètode de forma conscient. Hem de saber aprofitar els campaments i els espais vivencials de cada cap de setmana, fer bons projectes, treballar l’espiritualitat des del Mètode i viure la natura amb tot el seu potencial. Tots aquests elements, entre d’altres, ens ajudaran a créixer i a fer créixer els nostres infants i joves, i també els companys, i a millorar dia a dia sent coherents amb nosaltres mateixos.\nI ens adonarem que tenim una vinculació especial amb totes les persones que en algun moment o altre han viscut l’escoltisme. Perquè el Moviment és una escola de vida i, com sempre s’ha dit, un és escolta per tota la vida, i porta la identitat escolta i guia més enllà del cau.\nFont: El Correu 94, Editorial. Primavera 2016


Club de camp Padel | Padel Magazine\nbenvinguda / clubs / notícies Padel clubs / Country Club Padel\nFranck Binisti Març 25 2022 Març 25 2022\nDetecció juvenil a la lliga PACA\nAnem per les trobades/deteccions de joves jugadors de padel a la Lliga de Tennis Provença-Alps-Costa Blava. Primera etapa aquest dissabte 19 de març al recinte del centre de Lliga i País...\nSebastien Carrasco 10 de juliol del 2021 10 de juliol del 2021\nTornar al Padel Trofeu de Campions a Aix en Provence\nEl cap de setmana passat es va celebrar al Country Club Padel d'Aix en Provence el Padel Trofeu de Campions. Una exhibició que reuneix antics esportistes d’alt nivell procedents d’esports molt diferents com el futbol, l’handbol, ...\nAlexis Dutour 25 2021 juny 25 2021 juny\nLe Padel Trofeu de Campions amb ex atletes professionals!\nA Aix-en-Provence, un torneig per promocionar el padel s'organitzarà: el Padel Trofeu de Campions. Una acció que reunirà ex atletes al Country Club Padel. Es tracta d’una exhibició que reunirà aquests esportistes ...\nAlexis Dutour 16 2021 juny 15 2021 juny\n2a reunió de l’equip PACA Jeunes el 12 de juny\nEl 12 de juny de 2021 va ser el segon pas dels 3 previstos en el programa per reunir joves al voltant del padel. Tres trobades que reuniran prop de 100 joves. Una idea per enviar-la ...\nJulien bondia 12 mai 2020 1 de juliol del 2020\nEl Tour de França de clubs padel entra a Marsella i al seu antic port. Una ciutat cosmopolita, igual que Aix-en-Provence, que ofereix un padel com el seu accent ... cantar. Es tracta de 9 clubs de padel...\nFranck Binisti Gener 26 2020 Gener 27 2020\nPACA: èxit del campionat regional interclubs Padel\nLa Lliga de Provença-Alps-Costa Blava del Tennis torna a donar un fort cop al planeta Padel Francès amb l'èxit del campionat regional interclubs Padel conclou magistralment a WinWin Padel...\nFranck Binisti 18 de juliol del 2019\nEls punts més bells de FFT PADEL TOUR Aix-en-Provence\nTroba els 5 punts més bonics de la FFT PADEL TOUR d'Aix-en-Provence al Country Club Padel. Viouslybviament, us convidem a veure el comentari del mag Denis Perino, que fa un cop darrere ...\nExposició Head Padel Open 2019: Sanyo / Collombon vs Andrini / Bergeron\nAquest cap de setmana, les fases finals de Head Padel Open El 2019 oferirà un gran espectacle amb l'arribada del número u mundial Sanyo Gutiérrez. Cita a les 18 h, amb el mag Sanyo, el campió de França,...\nFranck Binisti 16 de juliol del 2019 Gener 11 2020\nTornem al gran cap de setmana FFT Padel Tour Aix\nTornar als resultats de la 4a etapa de la FFT PADEL TOUR a Aix en Provence al Country Club Padel. Per a les noies, cap canvi: una tercera victòria consecutiva al circuit, mentre que ...\nFranck Binisti 15 de juliol del 2019\nFFT Padel Tour 2019 - Aix-en-Provence: Final femenina - Collombon / Ginier vs Clergue / Ligi


Front atlàntic dins d’un context anticiclònic | La Garriga Digital\nL’anticicló segueix ferm ja des de fa molts dies a les nostres latituds, comportant així dos tipus de temps al nostre país, clarament diferenciats entre sí: el sol i les boires.\nA la Garriga, tota aquesta setmana hem tingut un temps molt estable, dominat pel sol. Les temperatures s’han mantingut fredes de nit i relativament suaus de dia.\nEn punts de la demarcació de Lleida i de la depressió central, però, la boira ha impedit que el mercuri es recuperés durant el dia, fent que l’ambient hagi estat gèlid durant les vint-i-quatre hores de la jornada.\nL’estabilitat anticiclònica segueix a casa nostra i, per tant, ens toca parlar d’un temps molt tranquil en el conjunt de Catalunya, durant almenys els primers tres dies de la setmana.\nEl sol seguirà dominant el panorama meteorològic d’aquests propers dies a la Garriga, amb el permís d’alguns intervals de núvols que podrien fer-se més abundants de cara a dimecres i dijous, quan l’arribada d’un front de procedència atlàntica trencaria amb aquesta monotonia de temps anticiclònic i podria portar-nos alguns ruixats.\nA dia d’avui no sembla que hagi de ser un canvi gaire significatiu, tot i que, venint del què venint, podria ser força notori i comportar un augment generalitzat de la nuvolositat, fins i tot amb algunes precipitacions de caràcter feble i irregular a la nostra zona, de cara dijous. A més, les temperatures baixarien força a partir d’aleshores, amb un ambient que es faria més fred durant el final de la setmana.\nAixí doncs, el temps d’aquesta propera setmana es presenta força estable en conjunt a la Garriga i comarca, però amb un ull posat al possible canvi de temps a partir del dijous i que ja veurem, si parlarem aleshores d’un cap de setmana amb un temps diferent al d’aquest.\nCom sempre, caldrà seguir de ben a prop l’actualització dels models i mirarem d’informar de les novetats que hi puguin haver, de cara a informar més detalladament i amb més precisió sobre el temps de finals de setmana, que a dia d’avui sembla una mica incert i complex de predir.\nArticle anteriorEl darrer Ple de 2013, el dimecres 18\nArticle següentII Jornada de Solidaritat, Cooperació i Consum Responsable de l’IES Vil·la Romana


Casa Rural Errota-Barri Mungia Espanya - Ofertes d'hotels amb els MILLORS DESCOMPTES EN LÍNIA\nVeure tots els 7 allotjaments a Mungia.\nCamino Zumetzaga, 6, Mungia, Mungia, Espanya, 48120 - Veure al mapa\n"The property is located in the countryside surrounded by fie..."\nLa Casa Rural Errota-Barri està situada entre les localitats de Markaida i Larrauri i a 15 minuts en cotxe de les platges de Bakio. L'establiment està ubicat en una encantadora casa del segle XIX i ofereix habitacions amb vista sobre els camps bascos. Les habitacions de la Casa Rural Errota-Barri han estat decorades amb gust i tenen sostres de bigues de fusta, bany modern, WiFi gratuïta i TV de pantalla plana. Algunes també disposen de balcó privat. L'Errota-Barri serveix un esmorzar continental al menjador elegant. També hi ha una cuina comuna, que es pot utilitzar per un suplement, i una zona d'estar. La Casa Rural té una ubicació pintoresca ideal per fer senderisme. A uns 2 km hi ha la muntanya de Jata i a 20 minuts en cotxe trobareu l'aeroport i la ciutat de Bilbao.\nCal que informeu el Casa Rural Errota-Barri de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (153) Parelles (121) Viatgers en solitari (6) Famílies amb infants petits (7) Famílies amb infants grans (7) Grups (12)


Aventures.Cor 2019 - AACIC\nUn cop més us presentem el nostre projecte de colònies dirigides a infants i joves de 6 a 18 anys.\nSeguint la dinàmica dels darrers anys, treballarem l’autonomia, el creixement personal i la convivència en un entorn fora de l’habitual i en contacte amb la natura.\nPer aquells joves de 16 a 18 anys, a més, oferim un espai d’aprenentatge com a pre-monitors, col·laborant i participant activament en les tasques dels monitors.\nEsperem que acolliu aquest projecte amb la mateixa il·lusió amb la qual nosaltres l’estem preparant.\nDies: 2, 3 i 4 de gener de 2019.\nNúmero de places: màxim 20, mínim 12 persones (Els infants i joves interessats poden venir acompanyats d’un germà, germana, amic, amiga, cosí, cosina…)\nSocis amb quota recomanada* = 90 €\nNo socis o socis amb quota inferior a la recomanada = 155 €\n*L’Assemblea de l’AACIC de 27 de maig de 2017 va aprovar fixar la quota mínima recomanada a 60€ anuals.\nInscripcions obertes. Pagament total abans del 24 de desembre de 2018.\nEl número de compte per fer el pagament és = ES68 0182 5825 4402 0020 1643 (BBVA) Cal especificar en el concepte NADAL + NOM I COGNOM DEL NOI/A QUE HI PARTICIPA. Un cop rebrem la vostra inscripció, us farem arribar més informació sobre horaris, activitats…\nDies: 15, 16 i 17 d’abril de 2019.\nNúmero de places: màxim 30, mínim 20 persones (Els infants i joves interessats poden venir acompanyats d’un germà, germana, amic, amiga, cosí, cosina…)\nInscripcions obertes. Pagament total abans de l’1 de març de 2019.\nEl número de compte per fer el pagament és = ES68 0182 5825 4402 0020 1643 (BBVA) Cal especificar en el concepte SETMANA SANTA + NOM I COGNOM DEL NOI/A QUE HI PARTICIPA. Un cop rebrem la vostra inscripció, us farem arribar més informació sobre horaris, activitats…\nDies: del 14 al 21 de juliol de 2019.\nNúmero de places: màxim 40, mínim 20 (Els infants i joves interessats poden venir acompanyats d’un germà, germana, amic, amiga, cosí, cosina…)\nPreu: (inclou autocar per transport a la casa de colònies)\nSocis amb quota recomanada* = 350 €\nNo socis o socis amb quota inferior a la recomanada = 520 €\nInscripcions obertes. Reserva de plaça de 50 € abans del 30 d’abril de 2019 i pagament total de la plaça abans del 30 de juny de 2019.\nEl número de compte per fer el pagament és = ES68 0182 5825 4402 0020 1643 (BBVA) Cal especificar en el concepte ESTIU + NOM I COGNOM DEL NOI/A QUE HI PARTICIPA. Un cop rebrem la vostra inscripció, us farem arribar més informació sobre horaris, activitats…\nSi teniu qualsevol dubte o qüestió podeu trucar a l’Àngels Estévez 661 25 57 17 o enviar un correu electrònic a infotarragona@aacic.org\nNom i cognoms del noi/a que vol participar a les Aventures.Cor*\nData de naixement del noi/a que vol participar a les Aventures.Cor*\nA quines Aventures.Cor voleu participar?*\nAventures.Cor NadalAventures.Cor Setmana SantaAventures.Cor Estiu\nNom i cognoms del pare/mare/tutor responsable del noi/a*\nCorreu electrònic de la persona responsable del noi/a*


Fisiologia - UAB Digital Repository of Documents\nHome > Course materials > Study plans > Fisiologia\nBibliographic citation -- Permanent link: https://ddd.uab.cat/record/135748\nFernández Gimeno, Ester\nAbstract: L' objectiu de l' assignatura és que l'estudiant conegui les funcions dels diferents organs i sistemes i sigui capaç d'entendre i explicar com funcionen tots ells coordinadament davant els reptes a que oridnàriament estan exposats els animals. Els objectius concrets són que l'estudiant conegui: 1 - Les funcions de la sang, l'hemostàsia, l'hemodinàmia i la regulació del sistema cardiovascular. 2 - Les funcions del sistema respiratori i del sistema renal i la seva relació amb la regulació del pH dels líquids fisiològics i l'equilibri hidroelectrolític. 3 - Les funcions del sistema endocrí com a regulador del metabolisme energètic i intermediari i de les adaptacions de l'organisme a mig i llarg termini. 4 - La funció reproductora en mascles i femelles i la seva regulació. 1 Fisiologia 2015 - 2016 5 - La funció digestiva i les adaptacions del sistema digestiu als condicionants dietètics i la presència de microbiota. 6 - El sistema immune, la tolerància de les estructures pròpies i les respostes defensives innates i adaptatives de l'organisme. Aquesta assignatura ha d'aconseguir establir les bases per detectar, valorar, entendre i tractar les situacions patològiques a les que el veterinari clínic s'enfronta en la seva activitat professional. També ha de ser la base per entendre conceptes que s'explicaran posteriorment, com per exemple els relacionats l'alimentació, la nutrició i la producció animals.\nAbstract: Study of the functions of circulatory, respiratory, endocrine, digestive, renal and immune systems and their coordinated responses to face growth, reproduction, disease and environmental adaptation.\nStudy plan: Grau en Veterinària \n9 p, 39.4 KB\nRecord created 2015-07-22, last modified 2020-06-28


Projecte en curs.\nEl projecte My first… parteix de la precarietat, en tots els nivells, a què estem sotmesos els joves creadors emergents davant la impossibilitat de dur a terme els nostres projectes a causa d’un context marcat per les mancances.\nMy first… planteja i reivindica la importància del “primer”, no com a “posició que hom aspira a obtenir”, en una ideologia basada en la competitivitat, sinó com a “fet realitzat per primera vegada”. Dur a terme una activitat per primera vegada és l’inici de l’aprenentatge i de la possibilitat de repensar certs valors en un determinat context.\nEl projecte vol posar en dubte les poques oportunitats que tenim els joves creadors per dur a terme els primers passos en el circuit artístic, a causa de l’ofegament social, econòmic i ideològic que patim tant a nivell insular com peninsular.\nAixí, davant de la resignació del no poder fer, el projecte planteja treballar en negatiu i passar d’un extrem a l’altre duent a terme una serie de obres My frist, com My first sentence, My first track, My first cake, My first tattoo, entre d’altres. Tot el conjunt es focalitza en la mateixa lògica d’actuació: la redundància de dur a terme un acte que es conté a si mateix, tant a nivell conceptual com material, creant així un circuit tancat, un paral·lelisme irònic amb els models socioculturals establerts.


6ª Edició | a CONTRATEMPS\nTag Archives: 6ª Edició\nCròniques des de l’infern Manel Alonso i Català Onada Edicions, 2013 135 pàgines Per veure l’infern cal davallar, tot i que siguen incomptables els graons que separen el sentit comú d’aquest subsòl. Baixar fins a les tenebres, doncs, per explicar i qüestionar amb text diàfan una realitat incerta i a vessar d’esvorancs i sotracs. I, … Continua llegint →\nEls vagons de la vida\nEl tramvia groc Joan Francesc Mira Proa, 2013 333 pàgines Fa més d’una dècada que Mira va traduir al català Le Tramway de Claude Simon i ara és ell, el xiquet de l’hort, qui puja al seu particular comboi. La memòria com una successió d’imatges que vénen i tornen per quedar-se. El tramvia groc … Continua llegint →\nDe nits tancades\nQuan caminàrem la nit Joanjo Garcia Bromera, 2013 187 pàgines Hi ha la Història i la història. Aquella que va en majúscula i aquella altra que escrivim humilment en minúscula. La col·lectiva i la individual. I sostenint els fils del temps, la madeixa de la memòria: el salt enrere, el rebobinat, la reconstrucció i la … Continua llegint →


CCOO considera "una gran oportunitat" el desenvolupament del Pacte Nacional per a la Indústria — Les notícies i l'última hora del Baix Llobregat i l'Hospitalet - El Far\nMartes, 25 de julio de 2017 | Leída 32 veces\nCCOO considera "una gran oportunitat" el desenvolupament del Pacte Nacional per a la Indústria\nEl sindicat considera prioritària la creació d’ocupació industrial i de qualitat al territori\nEl sindicat CCOO del Baix Llobregat considera "una gran oportunitat" el desenvolupament del Pacte Nacional per a la Indústria que es va signar ahir al Palau de la Generalitat amb una inversió de 1.844 milions d'euros en els propers tres anys.\nEl Pacte + Indústria que va néixer el 2013 format pels sindicats, patronals i universitats per defensar un nou model productiu basat en l’articulació de polítiques industrials i econòmiques que generessin ocupació i estructura productiva de qualitat, ha esdevingut finalment un Pacte Nacional per a la Indústria (PNI).\nSegons CCOO, "la comarca del Baix Llobregat s’emmarca en un present i un futur on la indústria juga un paper central en la composició de la seva estructura econòmica i teixit productiu i, per extensió en el benestar i cohesió social".\nPer aquest motiu del conjunt de 1.844 milions d’euros que fins l’any 2020 s’han aprovat per posar en marxa les 116 mesures que consten al PNI, el sindicat considera que "obre una gran oportunitat per traduir en projectes i inversions concretes i viables".\nCCOO considera que entre els projectes més necessaris al Baix Llobregat hi ha la creació d’ocupació industrial i de qualitat; dimensionar les pimes per fer-les més competitives perquè actuïn com a tractores de l’economia; indústria 4.0 i digitalització; formes estables de governança i gestió dels polígons industrials amb participació d’agents municipals, econòmics i socials; capacitació de persones treballadores, a través de formació de qualitat i qualificació professional adaptada a necessitats concretes; infraestructures que permetin augmentar la productivitat industrial vertebrades territorialment afavoridores d’inversions; millorar l’eficiència i l’estalvi per reduir costos energètics de la industrials i l’aposta per una economia verda i circular, que estalviï recursos, transformi el model energètic i de mobilitat i impulsi nous sectors d’activitat productiva, innovadors i competitius.\nEl sindicat aposta per la creació d’una taula de concertació al Baix Llobregat i s'adreçarà al setembre a la resta d’agents socioeconòmics al territori (UGT, patronal i poder públics) per concretar una nova fase de reindustrialització a la comarca, amb l'objectiu de crear i dimensionar teixit productiu i ocupació estable i de qualitat.


Democràcia esparracada -@RevistaTreball\nDemocràcia esparracada Revisat per Revista Treball a abr. 01 . En temps de polarització política, alguns viuen engrescats per la claredat i la valentia de les seves posicions. Després de superar temps de tebieses, experimen En temps de polarització política, alguns viuen engrescats per la claredat i la valentia de les seves posicions. Després de superar temps de tebieses, experimen Rating: 0\nEsteu aquí: Home » Catalunya » Democràcia esparracada\nEn temps de polarització política, alguns viuen engrescats per la claredat i la valentia de les seves posicions. Després de superar temps de tebieses, experimenten l’excitació de lluitar pel paradís. Res d’engrunes. Altres, en canvi, viuen aquesta polarització amb la incomoditat de sentir-se atrapats; obligat a escollir entre opcions que no són capaços d’apropiar-se amb nitidesa. Incapaços de veure el paradís, malden per superar una persistent desubicació.\nMolts pensareu que estic parlant de l’actual disputa entre Catalunya i Espanya i, per tant, referint-me a la polarització entre independentista i unionistes. No exactament. De fet, em refereixo a com aquesta polarització entorn el tema Catalunya-Espanya s’ha traslladat al terreny de la democràcia. Més enllà de la polarització entre posicions polítiques, ens trobem amb acusacions creuades defensant la puresa democràtica dels uns i atacant les pràctiques totalitàries dels altres. La democràcia, que hauria de ser un lloc de trobada, s’ha convertit en un nou espai de polarització. “Democràcia és votar i guanyar per un 50% més un”, clamen els uns. “No existeix la democràcia fora de la Constitució”, responen els altres.\nUns s’han equipat amb l’eslògan “això va de democràcia” i l’esgrimeixen per acusar als altres de estar ancorats al Franquisme. I els altres, blindats en l’armadura constitucional, defensen la democràcia entesa com l’imperi de la llei i denuncien les derives populistes dels seus adversaris. Un combat democràtic on la principal víctima és la pròpia democràcia. Una democràcia que tothom estira amb ràbia cap el seu propi racó. Una democràcia desfigurada, usant el terme de Nadia Urbinati (2014). Una democràcia que acaba esparracada per la fanàtica tensió que exerceixen uns i altres.\nLa democràcia, com tantes altres coses, és equilibri i, per tant, sucumbeix davant la polarització. Aquest és el principal argument de Margaret Cannovan en un excel·lent article publicat al 1999, on ens recorda com és precisament en les fissures que provoca la tensió democràtica per on s’escola la seva desfiguració. Quan polaritzem el concepte de democràcia i l’usem per agredir als adversaris polítics, llavors és quan estem ferint mortalment a la pròpia democràcia. La democràcia, tal com ens explica aquesta autora, té dues ànimes –contradictòries i complementàries- i quan prenem partit per una d’elles estem, de fet, iniciant el camí cap a la seva destrucció. No és pot viure la democràcia des d’un entusiasme de part. No és una declaració contundent d’intencions. És un imprescindible i delicat equilibri entre diferents visions i perspectives.\nConcretament, Cannovan ens parla de les dues ànimes de la democràcia: la pragmàtica i la redemptora. D’una banda, l’ànima pragmàtica interpreta la democràcia com una forma pacífica d’afrontar els conflictes del present. La democràcia s’expressa a través d’un conjunt de regles i institucions que governen ordenadament les inevitables tensions i discrepàncies socials. D’altra banda, l’ànima redemptora atorga a la democràcia una funció salvadora, la capacitat de conduir-nos a una utopia de futur. La democràcia redemptora és una promesa de llibertat i igualtat; una creença que es basa en una confiança que ja no se situa en les institucions sinó en el poble, escrit en singular i en majúscules. Dues ànimes que generen contradiccions, però ambdues imprescindibles per mantenir l’equilibri democràtic.\nUna part del independentisme català s’ha revestit de la fe en una democràcia salvadora, confiant amb la redempció que proporciona la veu clara i única del poble cridat a les urnes. D’aquesta manera, qualsevol objecció a un eventual referèndum és un atac a la democràcia. Les referències dels adversaris al respecte institucional són excuses de mal pagador que ens recorden les limitacions democràtiques d’allò que s’anomena el règim del 78. Les regles, repeteixen, no poden en cap cas limitar el poder del poble fent sentir la seva veu. A l’altra costat, els constitucionalistes s’afermen a una democràcia pragmàtica, a aquelles institucions que ens han proporcionat el més perllongat període d’estabilitat i creixement. Saltar-se les regles apel·lant la veu del poble és un recurs populista que ens recorda experiències totalitàries del passat. La democràcia no pot invocar les passions sinó que es construeix des de la raó i el judici ponderat.\nPerò els arguments independentistes d’una democràcia salvadora necessiten equilibrar-se amb les raons del pragmatisme, de la mateixa manera que els arguments constitucionalistes que defensen el pragmatisme han d’equilibrar-se amb l’emoció d’una utopia de futur. Equilibri, equilibri i equilibri. La salvació sense pragmatisme esdevé certament una gran temptació pels lideratges populistes, alhora que el pragmatisme sense salvació esdevé massa fred i distant per construir un autèntic projecte col·lectiu.\nEn el seu excel·lent llibre, Cómo Mueren las Democracias, Levitsky y Ziblatt (2018) ens recorden que avui escollim democràticament a aquells que acabaran aniquilant-la. Usant l’exemple dels Estat Units expliquen com els dos principals perills de la democràcia es deriven precisament de perdre l’equilibri. Un equilibri que hauria de manifestar-se tant en el respecte als adversaris polítics com en l’ús ponderat del poder que atorguen les institucions. En l’actual conflicte entre Catalunya i Espanya no només hem perdut el respecte als adversaris sinó que, des de la puritat democràtica que cada part s’auto-atorga, acusem als enemics polítics de feixistes i totalitaris. Ens atrevim a insultar i deshumanitzar a l’adversari polític amb una virulència sense precedents. I també, cada part, des de la seva posició de domini en determinades institucions, tensa aquesta posició fins abusar-ne obscenament. Tant els fets del 6 i el 7 de setembre al Parlament de Catalunya com l’aplicació de l’article 155 o la instrumentalització de la justícia en són exemples palmaris.


Vicenç Pagès revisita la seva obra i la dels seus clàssics - Empordà\nVicenç Pagès revisita la seva obra i la dels seus clàssics\nL'escriptor figuerenc ha presentat junts els seus tres darrers llibres a la biblioteca de Figueres\nCRISTINA VILÀ 24.12.2018 | 15:10\nL'autor figuerenc, durant la presentació CONXI MOLONS\nL'autor figuerenc, durant la presentació\nL'escriptor figuerenc Vicenç Pagès (1963) tanca l'any amb tres llibres nous sota el braç: «Exorcismes» (Empúries), «Clàssics revisitats» (Diputació de Girona) i, el darrer, «Les olors en la literatura» (Vibop Edicons). Aprofitant «aquesta casualitat» va ser fa pocs dies a Figueres per presentar-los.\nEns hem de remuntar a finals del segle passat, quan Pagès rep l'encàrrec de fer una conferència sobre les olors en la literatura. Això el porta a submergir-se en llibres com «El perfum» de Patrick Süskind i «La pesta» d'Albert Camus, entre altres, i a fer una petita recerca. L'exercici, però, el manté en següents lectures col·leccionant tot tipus d'olors i també, per què no, pudors: de ciutat, d'oficis, de menjars, de flors, de llibres. «Quan comença «A la recerca del temps perdut» de Proust ho fa amb una olor de magdalena que li recorda el passat», comenta Pagès tot reflexionant que «les olors estan connectades amb la memòria, desencadenen records».\nAixí a «Les olors en la literatura», Vicenç Pagès proposa un singular viatge per les lectures que l'han anat acompanyant aquests darrers vint anys i on apareixen les olors com a recurs. «És una col·lecció d'amics, d'escriptors que m'agraden, que m'han fet companyia i que m'han ajudat a entendre el món», reconeix. Un homenatge a uns autors, alguns d'ells clàssics com Baudelaire, Oscar Wilde, Eugeni d'Ors, Mercè Rodoreda, Italo Calvino o Prudenci Bertrana.\nAquest darrer autor també apareix en el segon volum presentat, «Clàssics revisitats», on Pagès aplega una sèrie d'articles publicats a la Revista de Girona sobre 56 llibres de 56 prosistes nascuts abans del 1920. «El criteri per triar-los no ha estat si van tenir molt èxit en el seu temps, sinó si ara encara són vàlids», comenta Pagès per a qui «els clàssics ens serveixen per entendre d'on venim i m'ajuden a escriure». Un dels escollits és Solitud, de Víctor Català, «un monstre de primera fila». No ho és, per a ell, l'obra de Ramon Muntaner, «molt feixuga per a un lector actual». En el llibre els autors empordanesos hi tenen un pes destacat: Josep Pla, Carme Montoriol o Salvador Dalí.\nEl darrer llibre presentat és «Exorcismes», on Pagès recull els millors contes que ha fet al llarg de la seva trajectòria.


El Síndrome de Down així com les altres anomalíes cromosòmiques més freqüents del nadó es poden detectar precoçment a les 10 setmanes d'embaràs gràcies a un anàlisi del DNA fetal en sang materna, sense risc per la mare ni pel fetus.\nLa prova de detecció de DNA fetal en sang materna, ofereix una informació de gran fiabilitat sobre el risc de trisomia 21 (síndrome de Down), 18 i 13 (associades a discapacitats mentals i físiques molt greus), alteracions en els cromosomes sexuals X i/o Y (Síndrome de de Turner, Síndrome de Klinefelter) i, opcionalment, s'ofereix l'anàlisi de petites alteracions en els cromosomes, anomenades microdelecions, així com les trisomies en els cromosomes 16 i 9.\n¿Com i quan es pot realitzar el Test Prenatal no invasiu?\nDonat que es tracta d'un test genètic de cribat ha de ser prescrit pel Ginecòleg/a.\nL'extracció de la mostra de sang es pot realitzar a partir de les 10 setmanes i aproximadament en 7-15 dies s'obtenen els resultats. Obtenint un resultat més precoç comparat amb els tests invasius com la biopsia corial (14 setmanes) o amniocentesi (18-20 setmanes).\nQuina precisió té?\nLa sensibilitat de les proves de cribat convencional és del 90%, això significa que de cada 100 fetus amb Síndrome de Down, 10 casos no es detectarien. La sensibilidad de l'analisi de DNA fetal en sang materna és superior al 99%, de manera que detectaria la pràctica totalitat dels casos amb les alteracions cromosòmiques analitzades.\nA més les proves de cribat convencional tenen un 5% de falsos positius, això representa que de cada 100 fetus sans, 5 es classifiquen com a positius (i es someten a procediments invasius amb el conseqüent risc per l'embaràs). La màxima especificitat de l'anàlisi de DNA fetal en sang materna permet reduïr el nombre de falsos positius del cribat convencional fins a pràcticament zero (<0,1%), evitant un elevat nombre de procedimients invasius innecesaris.\nLa realització del test exclou la necessitat d'altres proves?\n-En cas d'obtenir un resultat normal, sí, exclou la necessitat d'un test invasiu per estudi cromosòmic.\n-És necessari completar les ecografies recomanades en el control de l'embaràs de les 12, 20-22 i 32-34 setmanes amb l'objectiu de descartar l'existència d'altres anomalies que poden apareixer durant el desenvolupament fetal.\nPublicada el : 16 de Març del 2017


De Suïssa estant » La tendenciosa propaganda del PSC\n« Investigar per anar endavant El silenci de Montilla »\nTinc la seguretat que dins del PSC molts membres amb sentit de la mesura s‘amagaran a sota de la taula al veure la campanya que el seu partit ha començat a desplegar. Molt malament han de veure el futur el responsables d’una tal pífia (o si voleu error) per atrevir-se a posar tants despropòsits a l’abast de la gent amb l ‘intenció de convèncer.\nSembla que el PSC està segur de no guanyar les properes eleccions i de no aconseguir un tercer tripartit per seguir al davant de la Generalitat, de manera que han decidit, equivocadament al meu parer, tirar pel dret i fer una campanya propagandística de gran abast, amb un cost que segurament hauran d’explicar en algun moment.\n– Amb el títol general de «El canvi real» proposa el PSC a l’atenció del ciutadans 10 tanques on de manera molt gràfica es comparen situacions i fets entre el 2003 i el 2010. La intenció és clara: comparar tal com va deixar les coses el Govern de CiU amb tal com estan avui. Per manifestar millor aquestes diferencies, totes les tanques comparen CiU (2003) amb Montilla (2010). No s’hi val comparar un partit amb una persona, no és correcte donar a Montilla tots els mèrits de les millores oblidant Maragall i ignorant els dos partits que han fet possible que Montilla arribés a President, i que, almenys sobre el paper, han compartit certes àrees del poder.\n– Posats a fer comparacions el PSC no s’està de res: temps d’espera als hospitals, kilòmetres d’autovies sense peatge, hectàrees de regadius, finançament, abastament d’aigua, més mestres, més quilòmetres de metro, més guarderies, més ajudes familiars i més mossos d’esquadra. Només faltava dir més calor, més pluges, més immigrants, més robatoris, més prostitució als carrers, més inflació, més atur i un llarg etcètera que, bromes apart, també s’han d’integrar dins dels esdeveniments de l’era Montilla, encara que la propaganda ho amagui.\nResumiré la meva impressió: injusta personalització de la propaganda sobre el senyor Montilla, que per cert sembla fer de Berlusconi. No han tingut la delicadesa d’escriure Ciu / PSC a l’hora de comparar i amb la decisió d’escollir CiU/Montilla han demostrat poca credibilitat i molta por de perdre.\nI segona impressió: les comparacions són impactants però discutibles en gran part. Tota evolució positiva, han tingut com a base el treball fet anteriorment al senyor Montilla, per exemple pel senyor Maragall i pel senyor Pujol i ignorar-ho és, a més d’injust, de molta mala educació.\nQue no oblidi el PSC que es poden publicar almenys tantes tanques com les seves amb coses negatives. Però tenen la sort que els seus opositors polítics, de tots els colors, de moment demostren més equilibri a l’hora de comparar. O potser és no tenen tants diners per gastar en tanques.